b"\n_START_ARTICLE_\nBernhard Friedmann\n_START_SECTION_\nVida\n_START_PARAGRAPH_\nBernhard Friedmann es va graduar a l'escola secund\xc3\xa0ria de Sasbach a Achern i es va llicenciar en economia a la Universitat Albert-Ludwig de Friburg de Brisg\xc3\xb2via. En 1961 hi fou membre de diverses fraternitats cat\xc3\xb2liques estudiantils alemanyes com la K.D.St.V. Hohenstaufen. Es va doctorar en economia el 1960 amb la tesina Deflationierungsmethoden im Rahmen der volkswirtschaftlichen Gesamtrechnung (Deflaci\xc3\xb3 dins dels comptes nacionals) i es doctor\xc3\xa0 a la Universitat de Friburg de Su\xc3\xafssa._NEWLINE_Des de 1965 va treballar inicialment per a l'antic Deutsche Bundespost, posteriorment Ministeri Federal de Serveis Postals (1965 Postrat 1967 Oberpostrat 1969 Oberpostdirektion director). A finals de 1974 va treballar com a gerent general de la final de 1974 a la Deutsche DATEL Gesellschaft f\xc3\xbcr Datenfernverarbeitung mbH de Darmstadt Despr\xc3\xa9s fou director de correus de Karlsruhe.\n_START_SECTION_\nCarrera pol\xc3\xadtica\n_START_PARAGRAPH_\nA les eleccions federals alemanyes de 1976 fou elegit diputat al Bundestag per la CDU pel Wahlkreis Rastatt/Baden-Baden/Ettlingen.  El 5 de febrer de 1990 va renunciar al seu esc\xc3\xb3 i fou substitu\xc3\xaft per Siegfried Hornung. Durant aquest per\xc3\xadode fou cap del grup parlamentari CDU/CSU de la Comissi\xc3\xb3 de Pressuposts del Bundestag, President del Comit\xc3\xa8 d'Auditoria i President del Comit\xc3\xa8 de Subvencions per a despeses de defensa. El seu llibre publicat l'any 1987 Einheit statt Raketen \xe2\x80\x93 Thesen zur Wiedervereinigung Deutschlands als Sicherheitskonzept (Unitat en lloc de m\xc3\xadssils. Tesi sobre la reunificaci\xc3\xb3 d'Alemanya com a concepte de seguretat) va ser objecte d'un intens debat. Del 1990 al 2001 Friedmann va ser el representant alemany al Tribunal de Comptes Europeu, i en fou el president de 1996 a 1999. Despr\xc3\xa9s es va retirar.\n_START_SECTION_\nActivitat privada\n_START_PARAGRAPH_\nEn 1995 ha estat nomenat professor honorari de ci\xc3\xa8ncia pol\xc3\xadtica europea a la Universitat de Friburg de Brisg\xc3\xb2via i en 1997 va rebre un doctorat honorari de la Universitat de Sibiu (Hermannstadt) a Romania. El mateix any va rebre el premi mediambiental Euronatur-Umweltpreis._NEWLINE_El 2003 fou nomenat president del Studienzentrum Weikersheim. En 2003 tamb\xc3\xa9 va crear la Bernhard Friedmann-Stiftung amb seu a Ottersweier. Bernhard Friedmann est\xc3\xa0 casat i t\xc3\xa9 tres fills. Viu a Ottersweier, Baden, on es dedica a temps parcial a l'agricultura."